

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2018.gada 7.decembrī Nr.37

SĒDE NOTIEK DOMES SĒŽU ZĀLĒ

SĒDE SASAUKTA plkst. 9.00

SĒDI ATKLĀJ plkst. 9.00

SĒDES DARBA KĀRTĪBA:

1. Par apropriācijas pārdali un līdzekļu piešķiršanu no pašvaldības pamatbudžeta programmas “Izdevumi neparedzētiem gadījumiem”.
2. Par apropriācijas pārdali.
3. Par apropriācijas pārdali.

SĒDI VADA – Daugavpils pilsētas domes priekšsēdētāja 1.vietnieks Igors Prelatovs.

SĒDĒ PIEDALĀS - 11 Domes deputāti – J.Dukšinskis, A.Elksniņš A.Gržibovskis,

 L.Jankovska, R.Joksts, N.Kožanova,

 M.Lavrenovs, J.Lāčplēsis, I.Prelatovs,

 H.Soldatjonoka, A.Zdanovskis

SĒDĒ NEPIEDALĀS - 4 Domes deputāti – A.Broks – iemesls nav zināms

 R.Eigims – iemesls nav zināms

 I.Kokina – komandējumā

 V.Kononovs – iemesls nav zināms

SĒDĒ PIEDALĀS - pašvaldības administrācijas darbinieki:

 T.Dubina, E.Upeniece, M.Dimitrijeva, I.Funte, I.Andiņa, I.Šalkovskis

 - pašvaldības budžeta iestādes darbiniece:

 E.Kleščinska

SĒDI PROTOKOLĒ - Domes protokolu lietvedības un arhīva pārzine S.Rimicāne

**1.§ (650.)**

**Par apropriācijas pārdali un līdzekļu piešķiršanu no pašvaldības**

**pamatbudžeta programmas “Izdevumi neparedzētiem gadījumiem”**

**A.Elksniņš, I.Prelatovs**

Balsojumā nepiedalās deputāti: R.Joksts, I.Prelatovs, A.Zdanovskis.

Pamatojoties uz likuma “Par pašvaldībām” 21.panta pirmās daļas 2.punktu, likuma “Par pašvaldības budžetiem” 16.panta otro daļu, Daugavpils pilsētas domes 2018.gada 25.janvāra saistošo noteikumu Nr.1 “Par Daugavpils pilsētas pašvaldības budžetu 2018.gadam” 7.punktu un 12.punktu, Daugavpils pilsētas domes Finanšu komitejas 2018.gada 6.decembra sēdes protokolu Nr.34, atklāti balsojot: PAR – 8 (J.Dukšinskis, A.Elksniņš, A.Gržibovskis, L.Jankovska, N.Kožanova, M.Lavrenovs, J.Lāčplēsis, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Samazināt apropriāciju Komunālās saimniecības pārvaldes pamatbudžeta programmā “Vides objektu investīciju projekti” par 406418 EUR (četri simti seši tūkstoši četri simti astoņpadsmit eiro, 00 centi) saskaņā ar 1.pielikumu.

2. Samazināt apropriāciju Daugavpils pilsētas domes pamatbudžeta programmā “Investīciju projekti (izņemot ES un citu finanšu instrumentu finansētie projekti)” par 170000 EUR (viens simts septiņdesmit tūkstoši eiro, 00 centi)saskaņā ar 2.pielikumu.

3. Samazināt pašvaldības pamatbudžeta programmu „Izdevumi neparedzētiem gadījumiem” par 93582 EUR (deviņdesmit trīs tūkstoši pieci simti astoņdesmit divi eiro, 00 centi) saskaņā ar 3.pielikumu.

4. Piešķirt līdzekļus un apstiprināt dotāciju SIA Daugavpils reģionālā slimnīca 670000 EUR apmērā (seši simti septiņdesmit tūkstoši eiro, 00 centi) SIA Daugavpils reģionālā slimnīca darbības nodrošināšanai, tai skaitā, darbinieku atlīdzībai 370000 EUR (trīs simti septiņdesmit tūkstoši *eiro,* 00 centi), saskaņā ar 3.pielikumu.

Pielikumā: 1. Komunālās saimniecības pārvaldes pamatbudžeta programmas „Vides objektu investīciju projekti” ieņēmumu un izdevumu tāmes 2018.gadam grozījumi.

2. Daugavpils pilsētas Domes pamatbudžeta programmas „Investīciju projekti (izņemot ES un citu finanšu instrumentu finansētie projekti)” ieņēmumu un izdevumu tāmes 2018.gadam grozījumi.

3. Pašvaldības pamatbudžeta programmas „Atbalsts veselības aprūpes iestāžu darbībai” ieņēmumu un izdevumu tāme 2018.gadam.

**2.§ (651.)**

**Par apropriācijas pārdali**

**E.Kleščinska, I.Prelatovs**

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 25.janvāra saistošo noteikumu Nr.1 „Par Daugavpils pilsētas pašvaldības budžetu 2018.gadam” 12.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp budžeta programmām/apakšprogrammām un izdevumu kodiem atbilstoši ekonomiskās klasifikācijas kodiem atbilstoši ekonomiskajām kategorijām – kodu pirmās zīmes ietvaros, ja šīs izmaiņas neierobežo iespēju sasniegt programmās/apakšprogrammās paredzēto uzdevumu izpildi, ņemot vērā Daugavpils pilsētas domes Izglītības un kultūras jautājumu komitejas 2018.gada 6.decembra sēdes protokolu Nr.26, Daugavpils pilsētas domes Finanšu komitejas 2018.gada 6.decembra sēdes protokolu Nr.34, atklāti balsojot: PAR – 11 (J.Dukšinskis, A.Elksniņš, A.Gržibovskis, L.Jankovska, R.Joksts, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp izdevumu kodiem atbilstoši ekonomiskajām kategorijām Daugavpils pilsētas domes Kultūras pārvaldes (reģ.Nr.90001206849, juridiskā adrese: K.Valdemāra ielā 13, Daugavpilī) pamatbudžeta apakšprogrammai „Kultūras pasākumi”.

 Pielikumā: Daugavpils pilsētas domes Kultūras pārvaldes pamatbudžeta apakšprogrammas „Kultūras pasākumi” ieņēmumu un izdevumu tāmes 2018.gadam grozījumi.

**3.§ (652.)**

**Par apropriācijas pārdali**

**I.Funte, I.Prelatovs**

Pamatojoties uz likuma „Par pašvaldībām” 14.panta pirmās daļas 2.punktu un otrās daļas 3.punktu, 21.panta pirmās daļas 2.punktu, Daugavpils pilsētas domes 2018.gada 25.janvāra saistošo noteikumu Nr.1 „Par Daugavpils pilsētas budžetu 2018.gadam” 12.punktu, kurš nosaka ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp budžeta programmām/apakšprogrammām un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmās/apakšprogrammās paredzēto uzdevumu izpildi, ņemot vērā Daugavpils pilsētas domes Finanšu komitejas 2018.gada 6.decembra sēdes protokolu Nr.34, atklāti balsojot: PAR – 11 (J.Dukšinskis, A.Elksniņš, A.Gržibovskis, L.Jankovska, R.Joksts, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Veikt apropriācijas pārdali starp Daugavpils pilsētas domes (reģistrācijas Nr.90000077325, juridiskā adrese: K.Valdemāra iela 1, Daugavpils) pamatbudžeta programmām:

1. Samazināt apropriāciju Daugavpils pilsētas domei pamatbudžeta apakšprogrammā “Pašvaldības mājokļu un teritoriju uzturēšana un apsaimniekošana” par 31214,00 EUR (trīsdesmit viens tūkstotis divi simti četrpadsmit eiro 00 centi) saskaņā ar 1.pielikumu.

2. Palielināt apropriāciju Daugavpils pilsētas domei pamatbudžeta apakšprogrammā “Nekustamā īpašuma iegāde un nojaukšana” par 20614,00 EUR (divdesmit tūkstoši seši simti četrpadsmit tūkstoši eiro 00 centi) saskaņā ar 2.pielikumu.

3. Palielināt apropriāciju Daugavpils pilsētas domei pamatbudžeta apakšprogrammā “Īpašuma atsavināšana” par 10600,00 EUR (desmit tūkstoši seši simti eiro 00 centi) saskaņā ar 3.pielikumu.

Pielikumā: 1. Daugavpils pilsētas domes pamatbudžeta apakšprogrammas “Pašvaldības mājokļu un teritoriju uzturēšana un apsaimniekošana” ieņēmumu un izdevumu tāme 2018.gadam;

 2. Daugavpils pilsētas domes pamatbudžeta apakšprogrammas “Nekustamā īpašuma iegāde un nojaukšana” ieņēmumu un izdevumu tāme 2018.gadam.

 3. Daugavpils pilsētas domes pamatbudžeta apakšprogrammas “Īpašuma

 atsavināšana” ieņēmumu un izdevumu tāme 2018.gadam.

Sēdi slēdz plkst.9.05

Sēdes vadītājs,

Domes priekšsēdētāja 1.vietnieks *(personiskais paraksts)* I.Prelatovs

Protokoliste *(personiskais paraksts)* S.Rimicāne